**Ministru kabineta noteikumu projekta “Grozījumi Ministru kabineta 2013. gada 28. maija noteikumos Nr. 292 “Noteikumi par abonēto preses izdevumu piegādes pakalpojumu cenām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2013. gada 28. maija noteikumos Nr. 292 “Noteikumi par abonēto preses izdevumu piegādes pakalpojumu cenām”” (turpmāk - noteikumu projekts) izstrādāts, lai nodrošinātu atbilstību Administratīvo teritoriju un apdzīvoto vietu likuma 8. panta trešajā daļā noteiktajam administratīvi teritoriālajam iedalījumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums, kurā ir ieviests jauns termins “valstspilsēta”, kas aizstāja iepriekš lietoto terminu “republikas pilsēta” un šī likuma 8. panta trešajā daļā ir uzskaitītas 10 valstspilsētas, paplašinot iepriekšējo deviņu republikas pilsētu sarakstu.Šobrīd spēkā esošo Ministru kabineta 2013. gada 28. maija noteikumu Nr. 292 “Noteikumi par abonēto preses izdevumu piegādes pakalpojumu cenām” (turpmāk - Noteikumi Nr. 292) 2.1. apakšpunktā ir lietots termins “republikas pilsētas”, kā arī norādītas deviņas republikas pilsētas, kuru uzskaitījums atšķiras no Administratīvo teritoriju un apdzīvoto vietu likuma 8. panta trešajā daļā sniegtā valstspilsētu uzskaitījuma.Ievērojot minēto, ir izstrādāts noteikumu projekts, kas paredz Noteikumos Nr. 292 aizstāt vārdus “republikas pilsētās (Rīgā, Daugavpilī, Jelgavā, Jēkabpilī, Jūrmalā, Liepājā, Rēzeknē, Valmierā, Ventspilī)” ar vārdu “valstspilsētās”, tādējādi nodrošinot atbilstību Administratīvo teritoriju un apdzīvoto vietu likuma 8. panta trešajā daļā noteiktajam administratīvi teritoriālajam iedalījumam.Noteikumi Nr. 292 paredz atšķirīgu cenu par vienas preses izdevuma vienības šķirošanu, pārvadāšanu un piegādi republikas pilsētās (Rīgā, Daugavpilī, Jelgavā, Jēkabpilī, Jūrmalā, Liepājā, Rēzeknē, Valmierā, Ventspilī) (šo noteikumu 2.1.apakšpunkts) un pārējā Latvijas teritorijā (šo noteikumu 2.2. apakšpunkts). Saskaņā ar Administratīvo teritoriju un apdzīvoto vietu likuma 8. panta trešo daļu Ogre ir noteikta kā valstspilsēta (savukārt 2020. gada 23. jūnijā spēku zaudējušajā Administratīvo teritoriju un apdzīvoto vietu likumā Ogrei nebija republikas pilsētas statusa, līdz ar to preses izdevumi piegādes notika saskaņā ar Noteikumu Nr. 292 2.2.apakšpunktu).Ievērojot tiesiskās paļāvības principu, nevar pēc būtības grozīt personu tiesības un pienākumus, tikai pamatojoties uz administratīvi teritoriālās reformas gaitā veikto pilsētu statusa nomainīšanu. Vēršam uzmanību, ka, mainot piegādes cenas, nosakot tās kā valstspilsētai, var tikt ietekmēta preses izdevēju cenu politika attiecībā uz preses izdevumu abonementu maksām 2021. gada otrajā pusgadā. Tādējādi noteikumu projekts paredz izņēmumu, ka par abonēto preses izdevumu piegādes pakalpojumiem Ogrē līdz 2021.gada 31.decembrim tiks saglabātas Noteikumu Nr. 292 2.2.apakšpunktā noteiktās preses izdevumu piegādes cenas. Noteikumu projekta spēkā stāšanās laiks – 2021. gada 1. jūlijs. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība „Latvijas Pasts” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” (turpmāk -Noteikumi Nr. 970) 5. punktam, sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts paredz veikt tehniskus labojumus, nodrošinot Noteikumos Nr. 292 lietoto terminu atbilstību Administratīvo teritoriju un apdzīvoto vietu likuma 8. panta trešajā daļā noteiktajam administratīvi teritoriālajam iedalījumam, un tādējādi tas neatbilst Noteikumos Nr. 970 minētajiem kritērijiem, sabiedrības līdzdalība noteikumu projekta izstrādē nav nepieciešama.  |
| Sabiedrības līdzdalība projekta izstrādē | Projekts šo jomu neskar. |
| Sabiedrības līdzdalības rezultāti | Projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Latvijas Pasts” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Satiksmes ministrijas funkcijas un uzdevumi netiek paplašināti vai sašaurināti.Noteikumu projekta īstenošana tiks veikta esošo cilvēkresursu ietvaros. Jaunu institūciju izveide, esošu institūciju likvidācija vai reorganizācija netiek plānota. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova